Nők a Tudományban Egyesület

A Horizont 2020 gender vonatkozásai
2013-10-03 | Székesfehérvár
A Horizont 2020 gender vonatkozásai, kiemelt hangsúllyal az infokommunikáció és a mérnöki tudományok területére
2013. október 3-án Székesfehérváron „A Horizont 2020 gender vonatkozásai, kiemelt hangsúllyal az infokommunikáció és a mérnöki tudományok területére” címmel rendezett konferencia célja az volt, hogy, olyan aktuális információkkal lássuk el a résztvevőket a kutatás-fejlesztés és innováció gender vonatkozásairól, amelyet felhasználhatnak a 2014 januárjában kezdődő EU kutatás-fejlesztési és innovációs keretprogram, azaz a HORIZONT 2020 kiírásaira benyújtandó pályázataikban.

Pályaorientáció a gyakorlatban
2013-10-14 | Szeged, Magyarország
Pályaorientáció a gyakorlatban: Lányok Napja metodikai megalapozása
November 14-én a Szeged-Agora adott helyet a Pályaorientáció a gyakorlatban: Lányok Napja metodikai megalapozása című workshopnak. A workshopot azzal a céllal szerveztük meg, hogy a közoktatáshoz kapcsolódó különböző intézmények és szervezetek ismertessék álláspontjukat és megosszák egymással nézeteiket a jelenlegi pályaorientációs gyakorlatokkal kapcsolatban, illetve, hogy bemutassuk néhány, a pályaorientációban aktívan részt vevő szervezet programját. A rendezvényt elsősorban diákoknak, tanároknak és szülőknek ajánlottuk.

Fórum: Nők a kutatásfejlesztés és innováció területén
2014-01-16 | Budapest, Magyarország
A kerekasztal-beszélgetés
a Nők a Tudományban Egyesület, a Nemzetgazdasági Minisztérium és a Nemzeti Innovációs Hivatal szervezésében valósult meg.
A megnyitó beszédet Cséfalvay Zoltán, a Nemzetgazdasági Minisztérium gazdaságstratégiáért felelős államtitkára tartott,aki beszédében elmondta, hogy az Európai Unió 2020-ra a jelenlegi kutatói létszám uniós szinten további egymillióval kívánja növelni, s ezt a növekedést egyebek mellett a női tudósok foglalkoztatását segítő programokkal akarják elérni. Az eseményt Korányi László, a Nemzeti Innovációs Hivatal elnökhelyettese moderálta.
A fórumon aláírták a Nők a Tudományban Egyesület és a Nemzeti Innovációs Hivatal együttműködési megállapodását is, melynek értelmében a 2014-2020 közötti időszakban együttműködnek olyan társadalmi innovációs folyamatok elindításában és előre vitelében, amelyek segítik a nők esélyegyenlőségének megvalósulását a kutatás-fejlesztés és az innováció területén is.
A beszélgetésről bővebben
A kerekasztal-beszélgetés résztvevői voltak:

Dr. Ailer Piroska, Rektor, Kecskeméti Főiskola
prof. Csépe Valéria, Főtitkár-helyettes, Magyar Tudományos Akadémia
Csuzdi Szonja, Főosztályvezető, Nemzeti Innovációs Hivatal
Dr. Groó Dóra, Elnök, Nők a Tudományban Egyesület
Dr. Szepessy Edit, Alapító, Belgiumi Magyar Tudósklub
Mészáros Csaba, Elnök-vezérigazgató, evopro-group
Dr. Ábrahám László, Alelnök, Együtt a Jövő Mérnökeiért
Gacsal József, Alelnök, Informatikai, Távközlési és Elektronikai Vállalkozások Szövetsége
Dr. Hanula Barna, dékán, Széchenyi István Egyetem
prof. Kondorosi Éva. Intézetigazgató, MTA Szegedi Biológiai Kutatóközpont Biokémiai Intézet

Groó Dóra, a Nők a Tudományban Egyesület elnöke szerint fontos megismertetni a fiatalokat a kutatói munkával, hogy valós információk és életszerű benyomások alapján dönthessenek a továbbtanulásról. Az egyesület több programmal is, többek között a Lányok Napjával támogatja ezt a célt.
Ailer Piroska, a Kecskeméti Főiskola rektora felvetette azt a sokat idézett problémát, miszerint a nőknek még ma is sokszor választani kell a kutatói pálya és a család között – legalábbis ez a félelem tartja magát a fejekben, ami sok fiatalt elriaszt ettől a pályától, mivel nem tudják pontosan, mire számíthatnak ezen a pályán.
Ábrahám László, az Együtt a Jövő Mérnökeiért szerveződés alelnöke a nők munkavállalásának támogatását hangsúlyozta, kiemelve azokat az eszközöket, amelyek segítik a karrier és a család közötti egyensúly megteremtését, úgymint távmunka, munkaidő-kedvezmény lehetőségét, céges vagy a munkahelyhez közeli óvodák, bölcsődék, a gyes megosztását anya és apa között.
Szepessy Edit kutatóorvos, a Belgiumi Magyar Tudósklub alapító tagja online vett részt Brüsszelből a beszélgetésen. Szintén a rugalmas munkakörülmények fontosságát hangsúlyozta.
Csépe Valéria, a Magyar Tudományos Akadémia főtitkárhelyettese a 2009-ben elindított Lendület programról beszélt, amely a kimagasló tehetségű fiatalok támogatására jött létre, s többek között a gyermeket nevelő kutatókat is támogatja.
Kondorosi Éva akadémikus felhívta rá a figyelmet, hogy jelenleg Magyarországon a társadalom előítéletes azokkal a családokkal szemben, ahol az apa marad otthon a gyes alatt ezzel támogatva a nő karrierjét, mivel nálunk még nincs hagyománya ennek a modellnek.
Cséfalvay Zoltán a fórum lezárásaként hangsúlyozta a pozitív példák bemutatásának jelentőségét, hiszen ezek segítségével tudjuk hosszabb távon leküzdeni a fentebb felsorolt problémákat.

Lányok Napja 2014 - nyitórendezvény
2014-03-18 | Budapest, Magyarország
Esemény részletei Galéria2014-ben a Lányok Napja nyitórendezvényét az MTA Wigner Fizikai Kutatóintézet és a Nők a Tudományban Egyesület együttműködésében került megrendezésre.
A rendezvényt Cséfalvay Zoltán, a Nemzetgazdasági Minisztérium államtitkára, az idei Lányok Napja program fővédnöke nyitotta meg. Az ezt követő kerekekasztalbeszélgetés fő témái a Az Y generáció technológiai és innovációs pályák felé orientálása, valamint az informatikai és mérnöki pályák utánpótlását biztosító feltételek voltak. A beszélgetés résztvevői: Nagy Andrea, a Magyar Telekom Nyrt. HR kompetencia központvezetője, Réti Mónika, az Oktatáskutató és Fejlesztő Intézet témavezetőjeHosszu Róbert, a National Instruments Hungary gyártási mérnökség vezetőjeMizsei Szabolcs, az XAPT Hungary Kft. Sales Stratégiáért felelős munkatársa és az IVSZ elnöki tanácsadója, illetve Zeitler Ádám, a Milestone Intézet társalapítója.
A program második felében World Café módszerű műhelymunka zajlott, melynek során a következő témák kerültek feldolgozásra:

Tudomány, mint brand,
Pályaorientáció és mentoring a tudomány területén,
Milyen erősségei és gyengeségei vannak a magyar természettudományos és informatikai oktatási rendszernek?
Valós és elképzelt eszközök a természettudományi, a műszaki és az informatikai területek népszerűsítésére.

Nyitóbeszéd

Nőként férfias szakmában
2014-06-14 | Budapest, Magyarország
„Zömében férfi kollégái vannak a munkahelyen?
Nevezték már csodabogárnak, mert férfias szakmában helyezkedett el?
Próbálták lebeszélni a pályaválasztásnál, mondván ez nem lánynak való hivatás?
Ossza meg tapasztalatát hasonló cipőben járó nőkkel!”
Ezzel a felhívással indult a „Nőként egy férfias szakmában” meetup, amely a Jobline Női Karriernapjának keretében került megrendezésre, s mint a címéből sejthető, olyan nőket szólított meg, akik alapvetően férfi szakmának tartott területen dolgoznak, mint például a mérnöki és az informatika szakterület. Sokszor nem könnyű nőként megtalálni a helyüket ezekben a szakmákban, mert a máig élő sztereotípiák, a gender szempontok érvényesítésének általános hiánya a munkahelyeken sokszor állítja kihívás elé a nőket.
A meetup kötetlen lehetőséget biztosított a résztvevőknek személyes történeteik és tapasztalataik megosztására, ezzel inspirálva, támogatva egymást.

Sikeres női innovátorok itthon és külföldön - konferencia
2014-10-29 08:00 - 17:00 (Europe/Budapest) | Székesfehérvár
Napjainkban az innováció a gazdasági és társadalmi fejlődés egyik motorja, s ebben a nők is fontos és sokszor meghatározó szerepet játszanak. Erre szerette volna felhívni a figyelmet a rendezvény néhány sikeres hazai női innovátor példáján keresztül. A rendezvényen bemutatkozott többek között a Google, megismerhettük a női vállalkozók és start-upok lehetőségeit a FIVOSZ segítségével. Külföldi előadók bevonásával jártuk körbe a női innovátorokat támogató nemzetközi kezdeményezéseket. A rendezvény Székesfehérváron került megrendezésre, ezzel is szerettük volna hangsúlyozni a régió innovációs potenciálját.

Lányok Napja 2015 - nyitórendezvény
2015-03-24 09:00 - 15:00 (Europe/Budapest) | Budapest, Magyarország
2015-ben a Lányok Napja nyitórendezvényére immáron második alkalommal a MTA Wigner Fizikai Kutatóintézet és a Nők a Tudományban Egyesület együttműködésében kerül megrendezésre.
Ezen rendezvényen hivatalosan is megnyílt a lehetőség arra, hogy a középiskolás lányok jelentkezzenek az április 23-i Lányok Napjára. Mindezt a felsőoktatásért felelős helyettes államtitkár és a program harminc fiatal nagykövete együtt egy piros szalag átvágásával nyomatékosította. Az érdeklődő lányok március 24-től egészen április 13-ig jelentkezhetnek a különböző helyszínekre és programokra a www.lanyoknapja.hu oldalon.
Ahogy azt Maruzsa Zoltán, a Lányok Napja 2015 fővédnöke kifejtette: Bár jogi akadályok nem korlátozzák a kutató férfiak és nők közötti egyenjogúság megvalósulását, a gyakorlatban mégis alulreprezentáltak a nők a kutatásfejlesztés és az innováció területén, ennek megszüntetéséért pedig pozitív akciók szükségesek. „Nők nélkül ugyanis nem érhetünk el átütő sikert ezen a területen sem” – tette hozzá.
A nők egyenjogúsága és önbizalmának növelése olyan programokkal növelhető, mint a Lányok Napja – mondta a rendezvényen Fűrész Tünde család- és népesedéspolitikáért felelős helyettes államtitkár, aki azt is hozzátette, hogy az államtitkárság tavasszal pályázatot hirdet a NATE-hoz hasonló civil szervezetek számára.
Mészáros Csaba, a Lányok Napját támogató evopro elnök-vezérigazgatója a rendezvényen azt emelte ki, hogy a jövő társadalma a tudáson alapszik. „Ha mi tudásalapú társadalmat szeretnénk kiépíteni, abban nagy szükség van a lányokra is. A mi felelősségünk, hogy ebbe a munkába őket is bevonjuk” – tette hozzá.
Ezzel Raffi V. Balian, az Egyesült Államok budapesti nagykövetsége környezetvédelmi, tudományos és egészségügyi irodájának igazgatója is egyetértett. Ahogy fogalmazott: „Fel kell tennünk azokat a fontos kérdéseket, amelyek az innovációhoz vezetnek, ebben a párbeszédben pedig a nőknek is részt kell venniük. Nem hagyhatjuk, hogy mások határozzák meg, kik vagyunk.”

Megtervezem – Okosjövő Lányoknak - jelentkezés
2015-07-01 - 2015-08-30 | Pályázati időszak
https://www.facebook.com/megtervezem/
A ♀tervezem egy jövőépítő program olyan 12-15 éves székesfehérvári lányoknak, akik nyitottak a tudomány és a technológia világára, és el tudják képzelni, hogy egyszer talán ők is ott fognak tevékenykedni. Ha ilyennek érzed magad, csatlakozz a programhoz, és less be az általad kiválasztott cég mindennapjaiba!
A”Shadowing program” keretében egy munkatársat egy egész napon át árnyékként követhetsz, és megnézheted, hogy tetszik neked az ottani világ. Utána már könnyeben és felelősebben döntheted el, hogy ebben az irányban szeretnél-e tovább haladni.
A „Shadowing program” tapasztalatait fotó- és videopályázatban oszthatod meg a többiekkel, amivel ráadásul értékes nyereményeket is nyerhetsz.
A program mindössze 100 lánynak szól, úgyhogy csatlakozz minél előbb! :)

Lányok Napja 2016 - hálózatépítő megbeszélés
2015-10-01 14:00 - 17:00 (Europe/Budapest) | BME I épület, Magyar Tudósok Körútja 2., Budapest, 1117, Magyarország
2015. októberében megszervezett eseményünk célja kettős volt: először is az, hogy a Lányok Napja fogadó cégei, kutatóintézetei és felsőoktatási intézményei megosszák egymással terveiket, kezdeményezéseiket és tapasztalataikat arra vonatkozólag, hogyan lehet a műszaki, és informatikai pályákat vonzóvá tenni a fiatalok, és ezen belül a lányok és nők számára. Másodszor 2016-ban jubileumi, az 5. Lányok Napja következik, kíváncsiak voltunk az új ötletekre, tervekre, kérésekre a fogadóintézmények, középiskolák részéről.
Az eseményt Dr. Vajta László, a BME VIK dékánja nyitotta meg, Szigeti Fanni a Nők a Tudományban Egyesület ügyvezetője köszöntőjében kifejtette, hogy ezen hálózatépítő esemény igénye már a fogadóintézményekben is megfogalmazódott korábban. Dr. Turcsány-Szabó Márta, az ELTE Informatikai Kara egyetemi docensének gondolatébresztő előadásával indultak a kiscsoportos beszélgetések World Café jelleggel, asztalgazdák vezetésével. Az asztalgazdák jegyzeteik alapján készített összefoglalóit alább olvashatják.
Lányok Napja 2016 hálózatépítő esemény összefoglaló

Megtervezem: Okosjövő lányoknak - műhelykonferencia
2016-03-02 14:00 - 17:00 (Europe/Budapest) | Székesfehérvár
A Nők a Tudományban Egyesület, az amerikai egyesült államokbeli AAUW (Amerikai Egyetemista Nők Egyesülete) és az Alcoa Foundation támogatásával indította 2015. májusában a Megtervezem: Okosjövő lányoknak programját. Egyesületünk 2016. március 2-án gondolatébresztő „World Café” műhelybeszélgetést kezdeményez.
A rendezvényt kettős céllal szervezzük. Szeretnénk megvitatni a program eddig lezajlott elemeit, emellett a fogadó intézmények, politikai döntéshozatal, közép- és általános iskolák képviselőt arra kérjük, hogy osszák meg velünk és egymással terveiket, kezdeményezéseiket és tapasztalataikat arról, hogy hogyan lehet a műszaki, természettudományos pályákat vonzóvá tenni a fiatalok, és ezen belül a lányok és nők számára.
Regisztráció

Kiválósági Díj 2015 - díjátadó
2016-03-10 16:00 - 18:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
Egyesületünk 2013-ban alapította meg a Nők a Tudományban Kiválósági Díjat. Hiszünk benne, hogy a sikeres kutatók és innovátorok felkutatása, bemutatása és jutalmazása kiemelten fontos Magyarország tudományos és gazdasági versenyképessége szempontjából.
A díjak odaítéléséről a Nők a Tudományban Egyesület és a Magyar Tudományos Akadémia által felállított tudományos szakmai bizottság döntött. Idén biotechnológia, anyagtechnológia,információs technológia és űrtevékenység kategóriában.
Az idei díjazottak:
Anyagtechnológia kategória: Dr. Jedlovszky-Hajdú Angéla a Semmelweis Egyetem Biofizikai és Sugárbiológiai Intézet Nanokémiai Kutatócsoportjának tudományos munkatársa.
Biotechnológia kategória: Dr. Kapuy Orsolya a Semmelweis Egyetem, Orvosi Vegytani, Molekuláris Biológiai és Patobiokémiai Intézet egyetemi adjunktusa.
Információs technológia kategória: Dr Nagy Szilvia a Széchenyi István Egyetem Távközlési Tanszékének egyetemi docense.
Űrtevékenység kategória: Korsós Marianna Brigitta csillagász, jelenleg PhD hallgató és a Magyar Tudományos Akadémia Csillagászati és Földtudományi Kutatóközpont Konkoly Thege Miklós Csillagászati Intézet Debreceni Napfizikai Obszervatóriumának tudományos segédmunkatársa.
Az idei díjazottakat Dr. Barnabás Beáta, az MTA főtitkárhelyettese, Prof. Dr. Hargittai Magdolna akadémikus, a Nők a Tudományban Kiválósági Díj 2015 fővédnöke valamint Dr. Groó Dóra, a Nők a Tudományban Egyesület elnöke köszöntötték.

Tanárok Napja
2016-04-01 14:00 - 17:00 (Europe/Budapest) | Hotel Novotel Budapest Danube, Bem rkp. 33., Budapest, 1027, Magyarország
A Nők a Tudományban Egyesület idén 5. alkalommal, április 28-án rendezi meg az országos Lányok Napja programot.
Ezen jubileum alkalmával szervezzük meg a Tanárok Napja rendezvényünket 2016. április 1-jén.

A program során követhető és inspiráló mintákkal találkozhatnak: középiskolás és egyetemista diáklányokon keresztül megismerkedhetnek néhány olyan példával, amely mintaszerű és motiváló lehet a korosztály számára.
A részvevők betekintést kaphatnak abba is, hogy mire van igény a munka világában az innovatív cégeknél, mit ad egy műszaki, mérnöki, fejlesztési területen futó karrier.
A programnak köszönhetően a résztvevők személyesen találkozhatnak azon szervezeteknél (vállalatok, egyetemek stb.) dolgozó kutató, mérnök, informatikus szakemberekkel, amely szervezetek a „Lányok Napján” fogadják a lányokat. Az így kialakuló kapcsolatok kiaknázásával is színesíthetők a középiskolai pályaorientációs programok: az itt megismert szakemberek meghívhatók az iskolába, akik naprakész, hiteles információkkal tudnak szolgálni; vagy speciális ismeretterjesztő képzések, látogatások szervezhetők.
Az eseményen többek közt jelen lesznek az alábbi vállalatokat, intézményeket képviselő munkatársak: evosoft, Magyar Telekom, GE, Morgan Stanley, Google, Takata, ELTE IK, BME, Miskolci Egyetem, MTA Kutatóintézetei, EJMSZ, Amgen, NetAcademia.
Szeretettel várjuk a rendezvényünkre a pedagógusokat és csatlakozni szándékozó partnereinket.
Részvételi szándékukat legkésőbb 2016. március 28-ig az alábbi űrlap kitöltésével jelezhetik felénk!
Regisztrációs űrlap
Megtisztelő részvételére feltétlenül számítunk!

Lányok Napja 2016
2016-04-28 | Országos esemény, Magyarország
Lányok Napja 2016 – Fedezd fel a jövőt!
2016 április 28-án ismét Lányok Napja, immár 5. alkalommal Magyarországon. Egy nap, amikor találkozhatsz szakemberekkel és kipróbálhatod magad és a képességeidet. Minden középiskolás lány részére nyitott a lehetőség a csatlakozásra: a nap, amikor sok vállalat, kutatási intézmény, egyetemi laboratórium nyitja meg kapuit a lányok előtt a tudomány és a technológia, a kutatás és az informatika területén.
A résztvevő fogadóhelyek:
Alcoa – AUDI – B. Braun Medical Kft. – Budapesti Műszaki és Gazdaságtudományi Egyetem – BOSCH – Citi Szolgáltatóközpont – Debreceni Egyetem – ELTE Informatikai Kar – Effemine – EngAme Akadémia – Ericsson Magyarország – Evopro Systems Engineering Kft.– Evosoft Hungary Kft. – Gábor Dénes Főiskola – General Electric – GE Digital – GE Lighting – GE Wather&Distributed Power – Google – Grundfos Magyarország Gyártó Kft. – Hewlett Packard Informatikai Kft. – Holografika – IBM – Infineon Technologies – IT Services Kft. – Kecskeméti Főiskola – LEGO Manufacturing Kft. – Magyar Telekom Nyrt. – MÁV START ZRT – Milestone Intézet – Miskolci Egyetem – MTA Wigner Fizikai Kutatóközpont – MTA Energiatudományi Kutatóközpont– National Instruments Hungary Kft. – Nemesys Games – NetAcademia – Pázmány Péter Katolikus Egyetem – Possible – SAP – Szent István Egyetem – SZTE TTIK Informatikai Intézet – Takata Safety Systems Hungary Kft. – T-Systems Magyarország Zrt. – TÜV Rheinland InterCert Kft. ¬ USTREAM

 weboldal
 facebook.com/lanyoknapja
 Kapcsolat

NaTE a Kutatók Éjszakáján
2016-09-30 16:00 - 21:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Nők a Tudományban Egyesület és a Google bemutatja
A NaTE programjának középpontjában az ENSZ “Millennium Project”-je által megfogalmazott 15 globális kihívás áll, amelyek alapjaiban határozzák meg az emberiség jövőjét.

A 15-ből kilenc kihívással a látogatók egy-egy állomáson játékos formában, olykor agytornára késztető formában találkoznak és adnak rá választ a feladatmegoldásokon keresztül. Itt személyesen megismerhetnek olyan tudományos területen dolgozó kutatónőket, mérnöknőket és a pályájuk előtt álló fiatal diáklányokat, akik inspirálóak lehetnek a jövő generációja, nem utolsó sorban a lányok számára.
További információk: ITT

Tanárok Napja a Morgan Stanley-nél
2016-10-17 12:30 - 16:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
A Tanárok Napja program nem titkolt célja, hogy segítséget nyújtson a pedagógusoknak abban, hogy támogatni tudják a tanulókat a számukra legmegfelelőbb továbbtanulási lehetőség, szakma, karrier megtalálásában, a pályaválasztási döntéseik meghozatalában.
A program során a pedagógusok – a Lányok Napja programhoz hasonlóan – http://lanyoknapja.hu/ – betekintést nyerhetnek a természettudományokhoz, technológiához, mérnöktudományokhoz és matematikához szorosan kapcsolódó szakmák világába.
A nap során közvetlen kapcsolatokat alakíthatnak ki a Lányok Napjába korábban bekapcsolódó Morgan Stanley képviselőivel, a résztvevők a lányok számára is jó példákkal, követhető és inspiráló mintákkal találkoznak.
Az eseményre itt lehet regisztrálni: regisztráció
További információk:  sari.rille@nokatud.hu  +36 30 656-4088

Job shadowing egyetemistáknak
2016-10-26 12:30 - 16:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
Egy nap, ami csak rólad szól!
2016. október 24-ig várjuk az informatika, matematika, fizika iránt érdeklődő lányok jelentkezését!
Te hol látod magad pár év múlva?
Tudod, hol fogsz elhelyezkedni az egyetemi évek után?
Szívesen megismerkednél egy innovatív nagyvállalat működésével?
Esetleg szakmai gyakorlati helyszínt keresel?
A Nők a Tudományban Egyesület által szervezett Shadowing Program célja, hogy egyetemista lányok számára támogatást, ösztönzést nyújtson karrierjük kialakításához. A résztvevő lányok egy egész napot tölthetnek el a Morgan Stanley Magyarország Elemző Kft-nél, ahol megismerkedhetnek, és személyes kapcsolatot építhetnek szakmailag kiváló, vezető szerepet betöltő nőkkel. Részt vesznek a céges megbeszéléseken, rotációs formában képet kapnak a vállalatról, bekapcsolódnak a napi tevékenységekbe, kérdezhetnek az ott dolgozóktól.
Miért gyere el?

Tapasztalatot szerezhetsz
Megismerheted a modern munkaerő-piaci elvárásokat
Iránytűt kaphatsz a karrieredhez
Életre szóló szakmai kapcsolatokat alakíthatsz ki
Napjaink egyik leginnovatívabb vállalatánál pillanthatsz be a munka világába

A részvétel feltétele: A program után egy oldalas tömör összefoglalót kérünk a tapasztalatokról.
Jelentkezni 2016. október 24-ig itt lehet: Jelentkezés
SHADOWING PROGRAM – LÉPJ KI AZ ÁRNYÉKODBÓL!
További információk:  sari.rille@nokatud.hu  +36 30 656-4088

Okosjövő Napja
2016-11-05 09:00 - 14:00 (Europe/Budapest) | Székesfehérvár
Az Okosjövő Napja – Derítsd fel a tökéletes bűntényt a „Fehérvári helyszínelőkkel”!

A ♀tervezem program keretében a Nők a Tudományban Egyesület (NaTE) szeretettel meghív minden tizenéves diákot az idei Okosjövő Napjára.
Házigazda: Zsiros László Róbert (www.szertar.com; https://www.youtube.com/user/szertar)
Az elmúlt évben az Okosjövő Napja résztvevői megmentették a világot, idén a „Fehérvári helyszínelők” kitelepült laborjában természettudományok, a józan ész és kétszáz székesfehérvári fiatal segítségével derítik fel a tökéletes bűntényt.
A szomszédos Lakeside Hotelben a „Felnőttmegörző” műhelybeszélgetésekkel várja a szülőket és tanárokat, olyan témákkal, mint a sikerre vezető szemléletmód kialakítása, vagy egyes tanuláshoz kapcsolódó problémahelyzetek kezelése. A műhelyfoglalkozások célja a szülők és tanárok segítő szerepének támogatása. A beszélgetést Kukity Kriszta és Bacsó Flóra, a Partners Hungary Alapítvány és Mediációs Központ trénerei vezetik.
További információk: itt

Nők a Tudományban kerekasztal
2016-11-16 10:00 - 12:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
Az idén első alkalommal megrendezésre kerülő kerekasztal-beszélgetésben valamennyi tudományterület – az élő és élettelen természettudományok, valamint a bölcsészet- és társadalomtudományok – művelői képviseltetik magukat, a tudomány iránt elkötelezett kutatónők vitatják meg saját tapasztalataik alapján azokat a problémákat, amelyekkel pályájuk során nőként szembesültek, és igyekeznek a beszélgetés során felvetett kérdésekre megoldási javaslatokat is megfogalmazni. A meghívott férfi kutatók a saját nézőpontjukból szólnak hozzá a témához.
A kerekasztal-beszélgetés moderátora Dr. Groó Dóra, a Nők a Tudományban Egyesület elnöke.
A kerekasztal-beszélgetés résztvevői:
Bakró-Nagy Marianne, az MTA doktora, MTA I. Nyelv- és Irodalomtudományok Osztálya
Barnabás Beáta, az MTA főtitkárhelyettese, az MTÜ Programtanácsának elnöke
Horváth Ákos, főigazgató, MTA Energiatudományi Kutatóközpont
Hunyady György, osztályelnök, MTA II. Filozófiai és Történettudományok Osztálya
Kondorosi Éva, az MTA rendes tagja, MTA VIII. Biológiai Tudományok Osztálya
Kóspál Ágnes PhD, MTA XI. Fizikai Tudományok Osztálya, Lendület-csoportvezető
Lovász Anna PhD, MTA IX. Gazdaság- és Jogtudományok Osztálya
Müller Veronika, az MTA doktora, MTA V. Orvosi Tudományok Osztálya
Nagy Beáta, egyetemi tanár, Budapesti Corvinus Egyetem, Szociológia és Társadalompolitika Intézet

Regisztráció az eseményre 2016. november 15-ig: Regisztráció
További információk:  info@nokatud.hu  +36 30 656-1489

Job shadowing középiskolásoknak
2016-11-24 11:00 - 14:00 (Europe/Budapest) | Morgan Stanley, Lechner Ödön fasor 8., Budapest, 1095, Magyarország
Egy nap, ami csak rólad szól!
2016. november 18-ig várjuk az informatika, matematika, fizika iránt érdeklődő középiskolás lányok jelentkezését!
Tehetséges vagy a reál tantárgyakban?
Szívesen megismerkednél mérnöki, programozói foglalkozásokkal?
Esetleg szívesen hallanál tanácsokat a pályaválasztásoddal kapcsolatban?
A Nők a Tudományban Egyesület által szervezett Shadowing Program célja, hogy középiskolás lányok számára támogatást, ösztönzést nyújtson a pályaválasztáshoz. A résztvevő lányok egy egész napot tölthetnek el a Morgan Stanley Magyarország Elemző Kft-nél, ahol megismerkedhetnek, és személyes kapcsolatot építhetnek szakmailag kiváló, vezető szerepet betöltő nőkkel. Részt vesznek a céges megbeszéléseken, rotációs formában képet kapnak a vállalatról, bekapcsolódnak a napi tevékenységekbe, kérdezhetnek az ott dolgozóktól.
Miért gyere el?

Iránytűt kaphatsz a továbbtanuláshoz
Tapasztalatot szerezhetsz
Életre szóló szakmai kapcsolatokat alakíthatsz ki
Megismerheted a modern munkaerő-piaci elvárásokat
Napjaink egyik leginnovatívabb vállalatánál pillanthatsz be a munka világába

A részvétel feltétele: A program után egy oldalas tömör összefoglalót kérünk a tapasztalatokról.
Erre a programra sajnos már nem tudunk több jelentkezőt fogadni, de ha érdekelnek az ehhez hasonló programjaink, regisztrálj itt, és hamarosan felvesszük Veled a kapcsolatotRegisztráció
SHADOWING PROGRAM – LÉPJ KI AZ ÁRNYÉKODBÓL!
További információk:  sari.rille@nokatud.hu  +36 30 656-4088

NaTE puncs 2016
2016-12-14 16:00 - 19:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Évzáró koccintásra invitáljuk kedves partnereinket!

Részvételi szándékát kérjük itt jelezze!
További információk:  info@nokatud.hu  +36 30 656-4088

WiDS konferencia
2017-02-03 18:30 - 22:00 (Europe/Budapest) | Corvinus Egyetem, Fővám tér 8. III/E előadó, Budapest, 1093, Magyarország
Magyarországon az SAP Hungary Kft. a Nők a Tudományban Egyesülettel együttműködve Stanford Egyetem WiDS konferencia programjához kapcsolódva 2017. február 3-án a Budapesti Corvinus Egyetemen szervezi meg a
WOMEN in DATA SCIENCE
eseményét.
A rendezvény célja, hogy nemtől függetlenül inspirálja a jövendő adattudósokat és bemutassa a képzési lehetőségeket, ezen felül nagyon fontos célja, hogy inspirálja és támogassa az adattudományok, illetve a technológia területén tevékenykedő nőket, követhető példákat mutasson be a közönség, nem utolsó sorban a fiatalok részére.
Az esemény több neves multinacionális cég hazai leányvállalatának a bevonásával kerül megrendezésre.
Program:

16:30 Regisztráció
17:00 Corvinus Egyetem köszöntő – dr. Nagy Beáta, Intézetigazgató, Társadalomtudományi és Nemzetközi Kapcsolatok Kar, Szociológia és Társadalompolitika Intézet
17:05 Az SAP megnyitója, Horváth Krisztina, HR igazgató, SAP Hungary Kft.
17:10 Grósz Judit, marketing és operatív igazgató, Microsoft Magyarország
17:25 Zakor Andrea, Product Support Manager, SAP Hungary Kft.
17:40 Képzési lehetőségek a jövendő adattudósok részére/Sikeres vállalatnak szüksége van adattudósra? (egyeztetés alatt)
17:55 Vásárhelyi Orsolya, a CEU hallgatója, disszertációjának témája: Female Success through Collaborative Networks (eg.: Github)
18:10 Szünet
18:30 Élő kapcsolás a Stanford Egyetemre – Diane Greene, SVP, Google Cloud
19:15 Panelbeszélgetések World Café jelleggel – az asztalgazdák bemutatása/bemutatkozása
20:45 Zárszó – Összefoglalás
20:50 Vendéglátás – Kapcsolatépítés egy csésze kávé/tea, mellett
22:00 Esemény hivatalos befejezése

A konferencia egy lehetőség arra, hogy többet megtudjunk az adattudományról és arról, hogy az élenjáró vállalatok adatainak felhasználásával hogyan jutnak sikerre, valamint a résztvevők nem utolsó sorban kapcsolatot építhetnek a potenciális mentorokkal, illetve ezen terület szakembereivel.
Az eseményen való részvétel ingyenes, de regisztrációhoz kötött.
Részvételi szándékát kérjük itt jelezze!
További információk:  lucia.hodosy@nokatud.hu  +36 20 9361-365

Megtervezem Konferencia 2017
2017-02-14 08:00 - 17:00 (Europe/Paris) | Magnet Bank, Kossuth u. 14., Székesfehérvár, 8000, Magyarország
A Megtervezem: Okosjövő lányoknak programunk következő állomásaként 2017. március 3-án gondolatébresztő műhelybeszélgetést kezdeményezünk „World Café” jelleggel.
A Magnet Bank Székesfehérvári Közösségi Pontjába várjuk az érdeklődőket
A rendezvényt kettős céllal szervezzük. Szeretnénk megvitatni a második éve futó Megtervezem program eddig lezajlott elemeit illetve a folytatásának lehetőségét, emellett a fogadó intézmények, a városvezetés, közép- és általános iskolák felnőtt és diák képviselőt arra kérjük, hogy osszák meg velünk és egymással terveiket, kezdeményezéseiket, véleményüket és tapasztalataikat arról, hogy hogyan lehet a műszaki, természettudományos pályákat vonzóvá tenni a fiatalok, és ezen belül a lányok és nők számára.
Minden érdeklődőt szeretettel várunk!
Kérjük, hogy részvételi szándékát a regisztrációs felület kitöltésével jelezze! JÖVÖK!

A ♀tervezem program nem jöhetett volna létre az amerikai egyesült államokbeli AAUW szakmai szervezet és az Alcoa Alapítvány nagylelkű támogatása nélkül.

Kiválósági díj 2016 - díjátadó
2017-03-08 16:00 - 18:00 (Europe/Budapest) | MTA székház – Felovasóterem, Széchenyi István tér 9., Budapest, 1051, Magyarország
Egyesületünk 2013-ban alapította meg a Nők a Tudományban Kiválósági Díjat. Hiszünk benne, hogy a sikeres kutatók és innovátorok felkutatása, bemutatása és jutalmazása kiemelten fontos Magyarország tudományos és gazdasági versenyképessége szempontjából.
Az elismerést olyan fiatal kutatónők nyerhetik el, akik kiemelkedő teljesítményt mutatnak fel szakterületükön, és aktív részesei a hazai tudományos életnek; mindemellett készek részt vállalni a természettudományos és műszaki pályák népszerűsítéséből a fiatal lányok körében, így inspirálva környezetüket. A fiatal kutatók elismerésével szeretnénk sikereiket hazai szinten is láthatóvá tenni, egyben megerősíteni őket abban, hogy teljesítményük az egész társadalom számára kiemelkedő fontossággal bír.
A díjak odaítéléséről a Nők a Tudományban Egyesület és a Magyar Tudományos Akadémia által felállított tudományos szakmai bizottság döntött. Idén agrártudományok, műszaki tudományok és információs technológia kategóriában.
A díj fővédnöke Prof. Hargittai Magdolna akadémikus.
A díj védnöke az UNESCO Magyar Nemzeti Bizottsága.
Részvételi szándékát kérjük itt jelezze!

Program

16:00 – 16:05 Köszöntő – Dr. Groó Dóra, elnök, Nők a Tudományban Egyesület
16:05 – 16:10 Köszöntő – Őexcellenciája Bogyay Katalin ENSZ Nagykövet, az UNESCO Közgyűlés volt elnöke
16:10 – 16:25 A tudomány vonzásában – Dr. Réthelyi Miklós, elnök UNESCO Magyar Nemzeti Bizottság
16:25 – 16:30 Köszöntő – Novák Katalin, család- és ifjúságügyért felelős államtitkár, nemzetközi ügyekért felelős államtitkár, Emberi Erőforrások Minisztériuma
16.30 – 16.40 Nők a tudományban: jó példák a támogató intézkedésekre – Prof. Dr. Pető Andrea, CEU, „Nők a Kutatói Életpályán Elnöki Bizottság” képviseletében
16.40 – 17.00 Nők a Tudományban Kiválósági Díj 2016 – Prof. Dr. Hargittai Magdolna, akadémikus, a Nők a Tudományban Kiválósági Díj 2016 fővédnöke
17.00 – 17.30 Ünnepélyes Díjátadó
17.30 – 18.30 Fogadás a díjazottak tiszteletére a földszinti Kodály-teremben

Az esemény háziasszonya: Jegyes-Tóth Kriszta

SCIndikátor 2017 döntő
2017-03-30 17:00 - 21:00 (Europe/Budapest) | Fővárosi Növény- és Állatkert, Állatkerti krt. 6-12., Budapest, 1146, Magyarország
A verseny célja, hogy aktivizálja, láthatóvá és sikeressé tegye a technológia-orientált területeken tanuló és dolgozó tehetséges és kreatív hallgatókat – jövendő tudósainkat.
A selejtezők során kiválasztott egyetemisták, PhD hallgatók heteken keresztül készültek mentorainkkal, hogy tudományos területüket, kutatásaikat minél érzékletesebben, élvezetesebben mutassák be az őket figyelő támogatóknak, a tudományos és üzleti élet képviselőinek és nem utolsó sorban a nagyközönségnek.
Az est házigazdái:
Mann Dániel (A Grund) és Zsiros László Róbert (szertar.com)
A döntőt a USTREAM, an IBM Company élőben közvetíti.
A verseny fővédnöke Bogyay Katalin, Magyarország ENSZ Nagykövete.
Zsűri: az akadémiai élet és innovatív vállalatok képviselői.
Kérjük, hogy részvételi szándékát a regisztrációs felület kitöltésével 2017. március 24-ig jelezze.
További információk:
 sci-ndikator.hu
 www.facebook.com/scindikator
Médiapartner: 444.hu

V4 STEM Camp - application
2017-04-03 - 2017-04-24 | Budapest, Magyarország
This June we organize V4 STEM Camp. It will be a camp for girls of the four Visegrad countries which love STEM area (Science, Technology, Engineering and Maths). If you are curious of the world, you like learning new things and you want to bind your future with the STEM area – this Camp will be a perfect adventure for YOU!

For the Camp we invite girls aged 15-19.
The participation in the camp is FREE.

5 things why you should go with us to the V4 STEM Camp

It’s an adventure for whole life
You can meet girls from other countries
You can learn new things about STEM area
You can create a city of the future
Develop your skills and get new experience

Join us!
APPLAY here

Lányok Napja 2017
2017-04-27 | Országos esemény, Magyarország
Lányok Napja 2017 – Fedezd fel a jövőt!
2017 április 27-én ismét Lányok Napja, immár 6. alkalommal Magyarországon. Egy nap, amikor találkozhatsz szakemberekkel és kipróbálhatod magad és a képességeidet. Minden középiskolás lány részére nyitott a lehetőség a csatlakozásra: a nap, amikor sok vállalat, kutatási intézmény, egyetemi laboratórium nyitja meg kapuit a lányok előtt a tudomány és a technológia, a kutatás és az informatika területén.
A résztvevő fogadóhelyek:

ARM Hungary Kft. – B. Braun Medical Kft. – BorsodChem Zrt. – BT ROC Kft./Budapest – BT ROC Kft./Debrecen – Budapesti Műszaki és Gazdaságtudományi Egyetem – BOSCH Automotive /Maklár – BOSCH Elektornika Kft. – Bosch Kft. – BOSCH Power Tool Kft. – Citi Szolgáltatóközpont – Continental Automotive Hungary Kft. – ContiTech Rubber Industrial Kft. – Csaba Metál Zrt. – Debreceni Egyetem Műszaki Kar Építőmérnök Tanszék – EIT Digital Budapest – ELTE Informatikai Kar – Emerson Process Management Magyarország Kft. – EngAme Akadémia – Ericsson Magyarország – Evosoft Hungary Kft. – Gábor Dénes Főiskola – GE Digital – GE Oil & Gas – GE Wather&Process Technologies – GE Power – Google – Grundfos Magyarország Gyártó Kft. – Hewlett Packard Informatikai Kft. – Holografika – IBM Chief Information Office –IBM DSS Kft. – IBM Nemzetközi Informatikai Szolgáltató Központ – IT Services Kft./Pécs – IT Services Kft. Budapest– IT Services Kft. Debrecen – Jabil Circuit Magyarország Kft. – LEGO Manufacturing Kft. – Magyar Nemzeti Múzeum – Miskolci Egyetem Gépészmérnöki Kar – Miskolci Egyetem Műszaki Agrártudományi Kar – Miskolci Egyetem Műszaki Földtudományi Kar – Morgan Stanley – MTA Wigner Fizikai Kutatóközpont – MTA Energiatudományi Kutatóközpont– MTA Energiatudomány Kutatóközpont/2– MVM Paksi Erőmű – National Instruments Hungary Kft. – Nemesys Games ––Pallasz Athéné Egyetem – Pázmány Péter Katolikus Egyetem – Precognox Kft. – Possible Zrt. – SIEMENS – Takata Safety Systems Hungary Kft. – T-Systems Magyarország Zrt. – TE Connectivity –Videoton Holding Zrt. – Vodafone Magyarország Zrt. – Weinberg 93 Kft.
 weboldal
 https://www.facebook.com/lanyoknapja
 Kapcsolat

Kerekasztal-beszélgetés: Nők és az informatika-oktatás
2017-05-11 17:00 - 19:00 (Europe/Budapest) | Corvinus Egyetem, Fővám tér 8. III/E előadó, Budapest, 1093, Magyarország
Társadalmi nemek vannak: a nők és az informatika-oktatás

Bár egyre fontosabb a női jelenlét az informatikai és technológiai munkahelyeken, a magyar oktatási rendszer figyelmen kívül hagyja a kérdést. A lányok informatikai pályára való bátorítása így a civilekre marad. Három non-profit szervezet (Nők a Tudományban Egyesület, Skool és Django Girls) képviselői és Takács Erzsébet (ELTE) részvételével körbejárjuk azokat a tapasztalatokat, hogy mit gondolnak a középiskolai tanárok, a középiskolai és egyetemi a diákok, illetve a szülők arról kérdésről, hogy miért hiányoznak a lányok az informatikai pályáról, illetve hogyan kellene áthidalni a jelenleg meglévő távolságokat.

Kérjük, hogy az eseményen való részvételi szándékukatIIT jelezzék
Az esemény Facebook oldalaitt elérhető.
Minden érdeklődőt várnak a szervezők!
Nagy Beáta és Hadas Miklós
BCE Társadalomtudományi és Nemzetközi Kapcsolatok Kar
Szociológia és Társadalompolitika Intézet

V4 STEM Camp for girls
2017-06-26 - 2017-06-30 | Makersoace – Nagykovácsi, Magyarország
Fourty girls from 4 beautiful countries – Hungary, Czech Republic, Slovakia and Poland -, all junior high students, will spend a week of summer at V4 STEM Camp for girls at the premises of Makerspace.hu in Nagykovacsi, near Budapest, with the leadership of interdisciplinary experts.
The event will provide useful skills and development training that are crucial for building a successful career, and will also aim to establish a network among girls as well as strengthen V4 identity. The participants will build the „city of the future”: a self-sufficient, zero emission smart city in which different cultures can live and work together, by using a mix of digital fabrication methods like 3D printers, laser cutters, microcontrollers or robots, and traditional tools like woodworking, vinyl cutting, sewing. The city will be fully automated and populated by the representatives of the V4 countries and their neighbours.
While building the city itself is a scientific and technological challenge which needs engineering skills and coordinated teamwork, the main goal of the camp is to make the participants understand that cities are primarily social structures, in which people and culture are the most important aspects of our shared living. Our smart city of the future will address those challenges we (the participants) face in their life and we will ask them to find solutions, and not only write about them but to act, to create.
STEM education is always about seeking problems and finding viable solutions – and the city is a perfect structure in which these creative solutions can be shown. The workshop does not need any prior skills in fabrication, we will supply the participants with all the skills and tools for the building.
During the camp we will also visit Budapest, and we will invite guests from different professions and with diverse background to give further inspiration to participants.

Organizer:

Partners:

The V4 STEM Camp is sponsored by the

Mozizás NaTE Nagykövetekkel
2017-08-30 15:00 - 18:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
A számolás joga (Hidden Figures)
Talán sok embernek fogalma sem volt róla, hogy az ötvenes években fekete nők is részt vettek a NASA űrprogramjában és nagy szerepük volt abban, hogy az amerikaiak embert küldhettek az űrbe. A több Oscar-díjra jelölt film három afro-amerikai matematikus lány történetét mutatja be a Nemzeti Repülési és Űrhajózási Hivatalnál, akik folyamatosan akadályokba ütköznek, mégis mernek nagyot álmodni.
A film megnézése után kötetlen beszélgetést kezdeményezünk a témában szakértők bevonásával.

SCIndikátor 2018 jelentkezés
2017-09-11 - 2017-10-07 | Pályázati időszak
ISMERED
az érzést, amikor elmész egy társaságba, és senki sem érti, mit is tanulsz / mivel is foglalkozol?
HIDD EL,
át tudjuk érezni. Éppen ezért folytatja a NaTE idén is a népszerű SCINDIKÁTOR programot egyetemista és Phd hallgató lányok és fiúk számára.
Ha TERMÉSZETTUDOMÁNYI, INFORMATIKA, MŰSZAKI vagy MATEMATIKA szakon tanulsz, és szeretnéd megtanulni, hogyan mutasd be tudományos ötletedet vagy projektedet kreatívan a társaságodban, vagy épp leendő támogatóidnak, munkaadóidnak, JELENTKEZZ és légy Te az ÉV SCINDIKÁTORA.
Határidő: 2017. október 6. éjfél
A SCIndikátor egy izgalmas tudománykommunikációs verseny, melynek célja, hogy megtalálja a tudomány új arcait, olyan egyetemistákat és Phd hallgatókat, akik a 21. század közönsége számára inspirálóan és izgalmasan mutatják be a tudományos és technológiai szenvedélyüket, kutatási területüket. A program célja az is, hogy a tudomány kikerüljön a tantermek falain kívülre és megmutassa, hogy az szórakoztató is lehet.
További információk: ITT
